คาเมนไรเดอร์ซูเปอร์-วัน

คาเมนไรเดอร์ชูเปอร์-1 (Kamen Raidā Sūpā Wan) เป็นภาพยนตร์คาเมนไรเดอร์ลำดับที่ 7
สร้างสรรค์โดยอิชิโนะโมะริ โชทาโร่ ออกอากาศเมื่อวันที่ 17 ตุลาคม ค.ศ. 1980 ถึงวันที่ 3 ตุลาคม ค.ศ. 1981 ทั้งหมด 48 ตอน และมีภาพยนตร์อีก 1 ตอน ส่วนลิขสิทธิ์จัดจำหน่ายรูปแบบวีซีดีเป็นของบริษัท ทีไอจีเอ (TIGA) ใช้ชื่อว่า ซูเปอร์ไรเดอร์ ซูเปอร์วัน 

**เนื้อเรื่อง**
โอกิ คาซึยะ เป็นนักวิทยาศาสตร์ชาวญี่ปุ่น ที่เข้าร่วมโครงการค้นหาดาวเคราะห์ใหม่ของนาซา เขาเสนอตัวเองเข้ารับการผ่าตัดให้เป็นมนุษย์ดัดแปลง ที่มีความสามารถพิเศษสามารถยังชีพอยู่ได้ในสภาวะต่าง ๆ ที่อาจจะพบเจอนอกโลกได้ โดยผู้ดำเนินการผ่าตัดให้ก็คือ ด็อกเตอร์เฮนรี่ ศาสตราจารย์ที่คาซึยะนับถือเสมือนพ่อ การผ่าตัดผ่านพ้นไปอย่างราบรื่น จากการทดลองประสิทธิภาพของเรดาร์ของซูเปอร์-1 ได้พบผู้บุกรุกกลุ่มหนึ่ง ซึ่งเป็นมนุษย์ต่างดาวที่เดินทางมาจากดาวเคราะห์เทรามาริ กลุ่มดาว B-52 ซึ่งอยู่นอกระบบสุริยะ พวกมันหวังเปลี่ยนมนุษยชาติให้กลายเป็นยูโทเปีย ซึ่งพัฒนาจากสิ่งมีชีวิตอ่อนแอให้มีความแข็งแกร่ง ภายใต้การชี้นำของพวกมัน และยังต้องการให้ดร.เฮนรี่ช่วยเหลือ โดยให้มอบข้อมูลของซูเปอร์วันให้ แต่ได้รับการปฏิเสธ เฮนรี่จึงถูกขู่ว่า ภายในหกชั่วโมงหากไม่นำข้อมูลมาให้ ฐานทดลองจะถูกทำลาย หลังจากนั้นไม่นานเครื่องมือที่ช่วยในแปลงร่างก็ถูกทำลายโดยยางาตะ หนึ่งในนักวิทยาศาสตร์ที่ถูกพวกมันชักใย โดยพวกด็อกม่าซึ่งขู่จะสังหารเมียและลูก ด็อกเตอร์เฮนรี่จึงพาคาซึยะมาที่รถประจำตัวของเขา วีแมชชีน และ บลูเวอร์ชัน พร้อมบอกให้เขาค้นหาวิธีแปลงร่างด้วยตนเองให้เร็วที่สุด และ ดร.เฮนรี่ก็โทรศัพท์มาหาทานิ เพื่อขอให้มารับตัวคาซึยะไป หลังหกชั่วโมงผ่านไป การโจมตีก็เริ่มขึ้น ด็อกเตอร์เฮนรี่ถูกสังหารในที่สุด และห้องทดลองก็ถูกทำลาย ในช่วงเวลาคับขันนั้น คาซึยะก็ได้นำเอาเคล็ดวิชาหมัดโชรินเค็นมาใช้ กำหนดลมหายใจ และสามารถเปิดระบบแปลงร่างได้ในที่สุด และรีบมุ่งหน้าไปด้วย วีแมชชีน รถประจำตัวของเขา คาซึยะ เข้ารับการฝึกมวยเส้าหลิน หรือ โชรินเค็น จากพระอาจารย์ที่ชื่อว่า เก็นไค เขาได้รับการฝึกและทำการทดสอบใหญ่เพื่อฝึกฝนวิธีการแปลงร่าง เขาต้องสู้กับนักสู้หนึ่งร้อยคน และสองคนสุดท้ายคือ รุ่นพี่ของเขา เบ็งเคย์ และผู้เฒ่าเกนไค เป็นคนสุดท้าย ขณะที่เขาประมือกับผู้เฒ่าเกนไค เขาถูกจับเหวี่ยงตกลงจากหน้าผา ซึ่งเขาได้ค้นพบวิธีแปลงร่างในตอนนั้นเอง จากนั้น ซูเปอร์-1 ได้ปรากฏตัวขึ้นเพื่อขัดขวางแผนชั่วร้ายของเหล่าปิศาจด็อกม่า และเปิดศึกกับจักรวรรดิด็อกม่าอย่างเต็มที่

**ตัวละคร**
คาเมนไรเดอร์ซูเปอร์-1 / โอกิ คาซึยะ (沖 一也)
ชายหนุ่ม อายุ 26 ปี เป็นนักวิทยาศาสตร์ชาวญี่ปุ่น ที่เข้าร่วมโครงการสำรวจอวกาศของนาซา เขาได้เข้ารับการผ่าตัดร่างกายเป็น คาเมนไรเดอร์ซุปเปอร์-1 โดยผู้ที่ผ่าตัดให้คือ ด็อกเตอร์เฮนรี่ เดิมทีคาซึยะเข้ารับการผ่าตัดเป็น ซูเปอร์-1 เพื่อภารกิจมนุษย์แปลงเพื่อการสำรวจอวกาศ แต่เมื่อองค์กรด็อกม่ารุกรานโลก พลังของซูเปอร์-1 จึงถูกนำมาใช้ในการต่อสู้ไปโดยปริยาย
อนึ่ง คาซึยะได้ร่ำเรียนวิชาหมัดเซคิชินโชรินเค็น หรือเพลงหมัดเส้าหลินจากสำนักเที่ยงธรรม จนเชี่ยวชาญ จึงทำให้เขาใช้พลังของซูเปอร์-1 ต่อสู้ได้อย่างมีประสิทธิภาพ และมีการพลิกแพลงกระบวนท่า จนก่อให้เกิดท่าไม้ตายใหม่หลากหลายรูปแบบ
ทานิ เกนอิจิโร่ (谷 源次郎)
เพื่อนสนิทของด็อกเตอร์เฮ็นรี่ เขาได้เดินทางมาช่วยโอกิ คาซึยะ ตามคำขอของด็อกเตอร์เฮนรี่ก่อนที่จะเสียชีวิต หลังจากนั้นเป็นต้นมา ทานิก็ได้ให้การช่วยเหลือคาซึยะในหลาย ๆ ด้าน ไม่ว่าจะเป็นดูแลการฝึกวิชาของคาซึยะ หรือช่วยหาเบาะแสของพวกด็อกม่า 
คุซานามิ ฮารุมิ (草波 ハルミ)
คุซานามิ เรียว (草波 良)
โคสุกะ มาซาโอะ (小塚 政夫)
พระอาจารย์เก็นไค (玄海老師)
เจ้าอาวาสแห่งวัดเส้าหลินสำนักเที่ยงธรรม เป็นผู้ถ่ายทอดวิชาเพลงหมัดเส้าหลินให้แก่คาซึยะ นอกจากนี้อาจารย์เก็นไคยังเป็นผู้ให้คำแนะนำ จนกระทั่งคาซึยะค้นพบวิธีการแปลงร่างได้ด้วยตัวเอง
เบ็งเคย์ (弁慶)
ศิษย์พี่ของคาซึยะ ซึ่งเป็นผู้ช่วยมือขวาของผู้เฒ่าเก็นไค คอยดูแลการฝึกวิชาของคาซึยะ

**องค์กรฝ่ายอธรรม**

**อาณาจักรด็อกม่า**
องค์กรชั่วร้ายจากนอกอวกาศ เนบิวล่า B-25 ที่มีเป้าหมายรุกรานโลก โดยใช้เหล่ามนุษย์ดัดแปลงเป็นกำลังรบ
จักรพรรดิ เทเรอร์มาคุโระ (帝王テラーマクロ) / ไคเซอร์โครว์ (カイザーグロウ)
ผู้นำของอาณาจักรด็อกม่า มีสัตว์เลี้ยงเป็นอีกา สามารถแปลงร่างปิศาจเป็น ไคเซอร์โครว์ ได้ 
เมกาลโชกุน (メガール将軍) / ชินิงามิ บัฟฟาโล่ (死神バッファロー)
เป็นผู้บัญชาการของอาณาจักรด็อกม่า ในอดีตเขาเป็นมนุษย์ชื่อ โอคุซาวะ มาซาโตะ ซึ่งเคยเป็นสมาชิกขององค์การ นาซา ที่เคยเข้ารับการผ่าตัดดัดแปลงเพื่อการสำรวจอวกาศ เมื่อห้าปีก่อน ทว่าการผ่าตัดผิดพลาด ส่งผลให้เขาโกรธแค้นสมาชิกองค์การ และตัดสินใจเข้าร่วมกับกองทัพด็อกม่า จนได้เป็นถึงขุนพล
เขาได้แปลงร่างเป็น ชินิงามิ บัฟฟาโล่ เพื่อเข้าต่อสู้กับคาเมนไรเดอร์ซูเปอร์-1 ในศึกตัดสิน และพ่ายแพ้ไปด้วยท่า ซูเปอร์ไรเดอร์ ลูกถีบประกายแสง
ด็อกม่าไฟเตอร์ (ドグマファイター)
ทหารระดับล่างของด็อกม่า ปกติจะปรากฎตัวเป็นกลุ่ม
หน่วยคุ้มกันด็อกม่า (ドグマ親衛隊)
องค์รักษ์ของเทเรอร์มาคุโระ มีสถานะสูงกว่าทหารด็อกม่าทั่วไป และมีพลังแข็งแกร่งกว่า

**จินด็อกม่า**
เป็นองค์กรชั่วร้ายกลุ่มที่ 2 ที่ปรากฏตัว หลังจากอาณาจักรด็อกม่าล่มสลาย มาจากกลุ่มดาว B-52 เช่นเดียวกับเทเรอร์ มาคุโระ
จอมพลปีศาจ (悪魔元帥) / ซาตานสเนค (サタンスネーク)
ผู้นำของจินด็อกม่า สามารถแปลงร่างเป็นปิศาจงู ซาตานสเนค ได้ มีดาบเป็นอาวุธคู่กาย
ราชินีภูติพราย (妖怪王女) / ซาตานดอล (サタンドール)
ผู้บังคับบัญชา โอนิกะ (鬼火司令) / โอนิบิบินบะ (オニビビンバ)
ดร.วิญญาณ (幽霊博士) / โกลด์โกสต์ (ゴールドゴースト)
เสนาธิการแม่มด (魔女参謀) / มาโจรินกา (マジョリンガ)
จินไฟเตอร์ (ジンファイター)
ทหารระดับล่างของจินด็อกม่า

**ไฟว์แฮนด์**
ถุงมือสารพัดประโยชน์ทั้ง 5 คู่ของซูเปอร์วัน เดิมสร้างขึ้นเพื่อใช้ในการสำรวจดาวเคราะห์ต่าง ๆ แต่เมื่ออาณาจักรด็อกม่ารุกรานโลก ไฟว์แฮนด์จึงถูกนำมาใช้ในการต่อสู้ไปโดยปริยาย
ซูเปอร์แฮนด์ 
ถุงมือพื้นฐานของซูเปอร์-1 (สีเงิน) ลักษณะเด่นคือพู่ที่สันแขน มีพลังต่อยที่รุนแรง สามารถใช้ได้ดีกับวิชาหมัด โชรินเค็น ของคาซึยะ 

อิเล็คแฮนด์
ถุงมือพลังไฟฟ้า (สีน้ำเงิน) สามารถปล่อยไฟฟ้าได้แรงสูงสุด 300,000,000 โวลต์ โดยยิงออกจากมือไปโจมตีศัตรูได้โดยตรง

พาวเวอร์แฮนด์
ถุงมือจอมพลัง (สีแดง) เพิ่มกำลังแขนมหาศาลให้กับซูเปอร์วัน สามารถยกสิ่งของที่มีน้ำหนักมากได้ถึง 50 ตัน 
เรดาร์แฮนด์
ถุงมือเรดาร์ (สีทอง) สามารถยิงเรดาร์เพื่อค้นหาพิกัดของศัตรู และสามารถยิงมิสไซล์ขนาดเล็กเพื่อโจมตีได้อีกด้วย 

เรย์เน็ตสึแฮนด์ (ฮีทฟรีซแฮนด์)
ถุงมือพลังไฟ-น้ำแข็ง (สีเขียว) โดยถุงมือด้านซ้ายสามารถพ่นไฟความร้อนสูงถึง 10,000 องศาได้ และ ถุงมือด้านขวา สามารถปล่อยแก๊สเยือกแข็งเฉียบพลันได้

**ไรเดอร์แมชชีน**
V-แมชชีน / V-เจ็ท
รถมอเตอร์ไซค์ประจำตัวของซูเปอร์วัน มีพื้นฐานมาจาก Harley Davidson ผู้ที่สร้างให้คือ ดร.เฮนรี่ สามารถเปลี่ยนโหมดเป็น วี-เจ็ท และสามารถทำความเร็วได้สูงสุดถึง 1340 km/h
บลูเวอร์ชัน
มอเตอร์ไซค์คันที่ 2 ของซูเปอร์วัน ลักษณะเป็นมอเตอร์ไซค์วิบาก สำหรับขับขี่ในภูมิประเทศที่เข้าถึงยาก

**เพลงประกอบ**
เพลงเปิด
*"Kamen Rider Super-1" (Kamen Raidā Sūpā Wan)
**เนื้อเพลงโดย: Shotaro Ishinomori
**องค์ประกอบ: Shunsuke Kikuchi
**ศิลปิน: Shunsuke Takasugi และ Kōrogi '73
เพลงปิด
*"Hi o Fuke Rider Ken" (Hi o Fuke Raidā Ken) ("The Fiery Rider Fist") (กำปั้นเพลิงไรเดอร์)
**เนื้อเพลงโดย: Saburō Yatsude
**องค์ประกอบ: Shunsuke Kikuchi
**ศิลปิน: Shunsuke Takasugi และ Korōgi '73
**ตอนที่: 1-23
*"Junior Rider Tai no Uta" (Junia Raidā Tai no Uta) ("The Song of the Junior Rider Team") (เพลงของหน่วยจูเนียร์ไรเดอร์)
**เนื้อเพลงโดย: Kei Akai
**องค์ประกอบ: Shunsuke Kikuchi
**ศิลปิน: Ichirou Mizuki กับ Columbia Yurikago-kai และ Kōrogi '73
**ตอนที่: 24-48

**รายชื่อตอน**

**คาเมนไรเดอร์ซูเปอร์-1 เดอะมูวี่**
ภาพยนตร์เรื่องนี้ออกฉายเมื่อวันที่ 14 มีนาคม พ.ศ. 2524 และอำนวยการสร้างโดยTōru Hirayama
เนื้อเรื่อง
เป็นเรื่องราวของชนเผ่ามาตากิซึ่งมีถิ่นที่อยู่อาศัยอยู่บนภูเขาในทางตอนเหนืองของประเทศญี่ปุ่น อยู่ใน หมู่บ้าน ยามาบิโกะ ได้โดนพวก ด็อกม่า ที่นำโดย เมกาลโชกุน เข้าโจมตี เพื่อ แย่งชิง ยานมังกรในตำนาน 
ซึ่งเป็น ยานมังกรบิน ที่สร้างจาก จักรพรรดิของประเทศจีน เมื่อ 3,000 ปีก่อน เมื่อจักรพรรดิ ได้พ่ายแพ้ให้กับ พวกเหล่าคนชั่วร้ายในยุคนั้น พระองค์ได้ย้ายถิ่นฐานมายังหมู่บ้าน ยามาบิโกะ และได้ทำการซุกซ่อน ยานมังกรบิน เอาไว้ โดยมีคนในหมู่บ้าน ซึ่งสืบทอดกันมารุ่นสู่รุ่น ผลัดเปลี่ยนกันดูแลมาจนถึงปัจจุบัน  
นักแสดง
*Shunsuke Takasugi เป็น Kamen Rider Super-1
*Nobuo Tsukamoto เป็น Jiro Tanihara
*Hiroshi Miyauchi เป็น Shiro Kazami / Kamen Rider V3 (Voice)
ซ